

ALŪKSNES NOVADA PAŠVALDĪBAS DOME

**ATTĪSTĪBAS KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

**SĒDES PROTOKOLS**

Alūksnē

2024. gada 16. septembrī Nr. 9

Atklāta sēde sākta plkst. 10.00, Dārza ielā 11, Alūksnē, Alūksnes novadā, zālē 1. stāvā, sēde slēgta plkst. 10.33

Sēdi vada Attīstībaskomitejas priekšsēdētājs Druvis TOMSONS

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 6 no 8 komitejas locekļiem:

Modris LAZDEKALNS

Druvis MUCENIEKS

Modris RAČIKS

Laimonis SĪPOLS

Jānis SKULTE

Druvis TOMSONS

Sēdē piedalās interesenti:

Viktorija AVOTA, Ingus BERKULIS, Arturs DUKULIS, Aiva EGLE, Aivars FOMINS, Lāsma ĒVELE, Elza ĶESTERE, Līga LANGRATE, Rimma MELLENBERGA, Ilze PAIA, Matīss PŪPOLS, Ingrīda SNIEDZE, Reinis VĀRTUKAPTEINIS, Inese ZĪMELE-JAUNIŅA, Evija ZVEJNIECE

D.TOMSONS atklāj komitejas sēdi (pielikumā izsludinātā darba kārtība uz 1 lapas) un informē, ka sēdē nepiedalās divi komitejas locekļi.

Darba kārtība:

1. Par izmaiņām pašvaldības iznomājamo un atsavināmo nekustamo īpašumu sarakstā.
2. Par ceļa servitūta dzēšanu un jauna ceļa servitūta izveidošanu Alūksnes novada pašvaldības īpašumā “Veltes”, Ilzenes pagastā, Alūksnes novadā.
3. Par Alūksnes novada pašvaldības autoceļu ikdienas uzturēšanas klasēm 2024./2025. gada ziemas sezonai.
4. Informācija par Alūksnes novada pašvaldības Attīstības programmas 2022.–2027. gadam Rīcības un Investīciju plāna finansējuma 2024. gadam izpildi.
5. **Par izmaiņām pašvaldības iznomājamo un atsavināmo nekustamo īpašumu sarakstā**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 6 (M.LAZDEKALNS, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Apstiprināt sagatavoto lēmuma projektu.

1. **Par ceļa servitūta dzēšanu un jauna ceļa servitūta izveidošanu Alūksnes novada pašvaldības īpašumā “Veltes”, Ilzenes pagastā, Alūksnes novadā**

Ziņo: D.TOMSONS (pielikumā lēmuma projekts ar pielikumu uz 3 lapām).

Attīstības komitejas locekļi, atklāti balsojot, “par” – 6 (M.LAZDEKALNS, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Par Alūksnes novada pašvaldības autoceļu ikdienas uzturēšanas klasēm 2024./2025. gada ziemas sezonai**

Ziņo: D.TOMSONS (pielikumā lēmuma projekts ar pielikumiem uz 17 lapām).

A.DUKULIS interesējas par pārņemto ceļu finansējumu.

D.TOMSONS atbild, ka finansējums ir saņemts, tas atrodas atsevišķā kontā un plānots to izlietot konkrēto ceļu uzlabošanā.

L.LANGRATE aicina paskaidrot, ar ko atšķiras C un D grupas ceļu uzturēšana.

R.MELLENBERGA atbild, ka C un D grupas ceļi ir ar nesaistītajiem segumiem, un Ministru kabineta noteikumos ir noteiktas to uzturēšanas prasības.

L.LANGRATE informē, ka, iepazīstoties ar ceļu sarakstu, lielākais īpatsvars ir D grupas ceļiem. Norāda, ka, ja C grupas ceļiem brauktuves attīrīšana no sniega jāveic 24 stundu laikā, tad D grupas ceļiem tas vispār netiek noteikts. Norāda, ka D grupas ceļu posmu galos ir gan piena lopkopības saimniecības, gan dažādu citu tautsaimniecības nozaru uzņēmumi. Informē, ka vēlētos, lai pašvaldība vairāk tam pievērstu uzmanību. Informē, ka lēmuma projektā ir atsauce uz VAS “Latvijas Valsts ceļi” 2021.gada veikto auditu saistībā ar ceļu noslodzi. Jautā, vai nav domāts autoceļu uzturēšanas klases piešķirt pēc nepieciešamības.

R.MELLENBERGA informē, ka autoceļu klases tiek noteiktas atbilstoši Ministru kabineta noteikumiem Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”. Norāda, ka autoceļam ar nesaistīto segumu klasi par C augstāk nevar noteikt. Paskaidro, ka, ņemot vērā segumu un satiksmes intensitāti, tiek noteikta autoceļa klase.

A.FOMINS atkārto, ka ceļu klase tiek noteikta pēc ceļa seguma un satiksmes intensitātes. Paskaidro, ka, ja ceļam ir C klase, tas nenozīmē, ka tas nav izbraucams. Norāda, ka visi ceļi tiek tīrīti pēc kārtas un visiem ceļiem ir jābūt izbraucamiem.

L.SĪPOLS uzskata, ka visi pašvaldības ceļi, kur dzīvo iedzīvotāji, tiek tīrīti. Norāda, ka lielākā problēma ir ar valsts autoceļiem.

*Izsakās A.DUKULIS, L.SĪPOLS.*

I.BERKULIS informē, ka visos pagastos jau ir noslēgti līgumi par ceļu tīrīšanu ziemā. Norāda, ka neatkarīgi no tā, kāda ir noteikta ceļa ikdienas uzturēšanas klase pēc Ministru kabineta noteikumiem, pirmām kārtām tiek tīrīti tie ceļi, pa kuriem notiek skolēnu pārvadājumi un piena vešana zemniekiem.

L.LANGRATE uzskata, ka nav jāgaida pieci gadi, lai veiktu atkārtotus satiksmes intensitātes mērījumus. Norāda, ka 2021.gadā bija pavisam cita situācija, jo nebija notikusi administratīvās struktūras maiņa.

A.FOMINS uzskata, ka piecus gadus atpakaļ satiksmes intensitāti bija lielāka.

Attīstības komitejas locekļi, atklāti balsojot, “par” – 6 (M.LAZDEKALNS, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Informācija par Alūksnes novada pašvaldības Attīstības programmas 2022.–2027. gadam Rīcības un Investīciju plāna finansējuma 2024. gadam izpildi**

D.TOMSONS norāda, ka ir sagatavota informācija par Attīstības programmas 2022.–2027. gadam Rīcības un Investīciju plāna finansējuma 2024. gadam izpildi (pielikumā informācija uz 6 lapām). Informē, ka par katra projekta izpildi un finansējumu var vērsties iestādē, kas atbildīga par konkrēto projektu. Paskaidro, ka šobrīd izpilde sastāda 42%, bet tas ir saistīts ar to, ka daudzu lielo projektu maksājumi vēl nav veikti.

M.LAZDEKALNS uzskata, ka būtu labi, ja tabulā būtu pievienota vēl viena kolonna ar atzīmi, vai projekts ir uzsākts. Norāda, ka projektiem, kuriem apgūtā summa ir mazāka nekā plānotā, nevar saprast vai objekts ir pabeigts, vai tas vēl ir procesā. Jautā, kāda ir prognoze par izpildi uz gada beigām.

D.TOMSONS uzskata, ka neviens šādu prognozi nevar pateikt. Informē, ka tiek darīts viss, lai plāns tiktu izpildīts.

*Izsakās A.DUKULIS, L.LANGRATE.*

L.LANGRATE jautā, vai ir iespēja apkopot datus par ilgtermiņa investīciju ieguldījumiem 5-7 gadu griezumā.

L.SĪPOLS uzskata, ka šī informācija ir jāņem vērā strādājot pie jaunā budžeta.

M.RAČIKS uzskata, ka šobrīd šie 42,84% neataino patieso situāciju. Norāda, ka daudzas lietas vēl ir procesā un tiks izpidītas.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēde slēgta plkst. 10.33

Sēdes protokols parakstīts 2024. gada 17.septembrī.

Sēdi vadīja D.TOMSONS

Protokolēja E.BALANDE